425.12 REGOLAMENTI DWAR L-OPERAZZJONIJIET TAL-AKKWAKULTURA L-AVVIŻ LEGALI 157 tal-2017. L-AVVIŻ LEGALI 157 tal-2017. 1. Titolu. It-titolu ta’ dawn ir-regolamenti hu r-Regolamenti dwar l-Operazzjonijiet tal-Akkwakultura. 2. Tifsiriet. Kap. 425 (1) F’dawn ir-regolamenti sakemm ir-rabta ta’ kliem ma teħtieġx xort’oħra: " Att " tfisser l-Att dwar il-Konservazzjoni u l-Amministrazzjoni tas-Sajd; " Direttur " tfisser id-Direttur tal-Akkwakultura delegat skont l-artikolu 4(2) tal-Att bil-għan li jamministra u jenforza dawn ir-regolamenti; " impjant marittimu " tfisser dik il-parti ta’ stabbiliment tal-akkwakultura li tinsab fl-ibħra tas-sajd; " konċessjoni " tfisser kull żona fl-ibħra tas-sajd ta’ Malta kif allokata mid-Direttur skont permess tal-akkwakultura maħruġ skont l-artikoli 26 u 27 tal-Att u partikolarment skont l-artikolu 27(2); "operatur " tfisser kull persuna naturali jew ġuridika li jkollha. iżomm fuq kiri, tamministra jew b’xi mod ieħor topera operazzjoni tal-akkwakultura u li tkun rikonoxxuta bħala tali mid-Direttur skont ir-regolament 5(1); "operazzjoni tal-akkwakultura " tfisser it-trobbija, tismin, żamma jew kultivazzjoni ta’ organiżmi akkwatiċi permezz ta’ tekniki maħsuba sabiex iżidu l-produzzjoni tal-organiżmi in kwistjoni b’kull mezz li jkun, inkluża l-marikultura; " stabbiliment fuq l-art " tfisser dik il-parti tal-operazzjoni tal-akkwakultura li tinsab fuq l-art u tinkludi kull żona deżinjata għal imħażen għal prodotti niexfa, imħażen għall-għalf, unitajiet għar-refriġerazzjoni, impjanti għall-ippakkeġġjar, impjanti għall-ipproċessar u, jew bini ieħor u l-pertinenzi tiegħu hekk kif dawn ikunu relatati ma’ dik l-operazzjoni tal-akkwakultura. (2) Sakemm mhux xort’oħra provdut f’dawn ir-regolamenti, it-tifsiriet provduti fl-Att għandhom ukoll japplikaw għal dawn ir-regolamenti. 3. Permess. (1) Mingħajr preġudizzju għal xi dispożizzjonijiet ta’ xi liġi oħra, l-operazzjonijiet tal-akkwakultura kollha għandu jkollhom permess skont l-artikoli 26 u 27 tal-Att u dawn ir-regolamenti. (2) Kull permess imsemmi jew maħruġ taħt dawn ir-regolamenti għandu jiġi mifhum bħala permess taħt l-artikoli 26 u 27 tal-Att u permess hekk mifhum għandu jinħareġ skont l-artikoli 26 u 27 tal-Att. 4. Proċess ta’ applikazzjoni. (1) Bla ħsara għar-regolament 3(1), u bl-eċċezzjoni ta’ operazzjonijiet eżistenti skont ir-regolament 9, operatur għandu japplika mad-Direttur għal permess biex iwettaq operazzjonijiet tal-akkwakultura qabel ma jibdew l-istess operazzjonijiet. (2) L-operatur għandu juża l-formoli għall-applikazzjoni l-aktar reċenti kif jistgħu jiġu ppubblikati mid-Direttur b’avviż fil-Gazzetta u għandu jissottometti dawk id-dokumenti kif jista’ jkun speċifikat f’dak l-avviż. (3) L-applikazzjoni għandha tkun akkumpanjata mid-dokumentazzjoni kollha meħtieġa b’konformità mas-sub regolament (2), u kif stipulat mid-Direttur minn żmien għal żmien, u għandha tinkludi wkoll dan li ġej: (a) kopja awtentikata ta’ dokument ta’ identifikazzjoni validu tal-applikant; (b) kopja awtentikata tal-aħħar dokumenti kostituzzjonali tal-persuna ġuridika u, fejn applikabbli, traduzzjoni legalizzata fl-Ingliż ta’ dan; (ċ) fil-każ ta’ stabbiliment tal-akkwakultura konsistenti minn jew li jinkludi stabbiliment fuq l-art, prova tat-titolu għall-użu taż-żona kostitwenti l-istabbiliment fuq l-art; (d) pjan operattiv, li bħala minimu għandu jinkludi deskrizzjoni ta’ kif l-istabbiliment tal-akkwakultura jkun se jopera u dik id-deskrizzjoni għandha tinkludi l-kapaċità massima ta’ ħut maħsuba, il-mudell tal-kapaċità ta’ żamma tas-sit u l-ispeċi ta’ ħut in voluti; (e) Kap. 549 Kap. 552 kopji awtentikati ta’ kull liċenza, permess, ċertifikat jew dokumenti oħra rilevanti kif jista’ jiġi speċifikat fl-avviż imsemmi fis-sub regolament (2), inkluż iżda mhux limitat għal permessi validi maħruġ skont l-Att dwar il-Protezzjoni tal-Ambjent u l-Att dwar l-Ippjanar tal-Iżvilupp, kif applikabbli; (f) pjanti tas-sit tal-akkwakultura u l-impjant marittimu li għalihom tkun qiegħda ssir l-applikazzjoni għal permess għall-operazzjonijiet tal-akkwakultura, liema pjanti għandhom jinkludu wkoll il-koordinati tas-sistema ta’ pożizzjonament globali tas-sit prospettiv; (j) dikjarazzjoni ffirmata mingħand l-applikant li biha jiddikjara l-impenn tiegħu biex jottempora ruħu mal-Kodiċi ta’ Prattiċi Tajbin għal Akkwakultura Sostenibbli maħruġ taħt ir-regolament 8. (4) L-irċevuta tal-applikazzjoni għandha tkun suġġetta għal pagament ta’ miżata ta’ ħamsa u tletinelfeuro (€ 35, 000.00): Iżda, jekk applikazzjoni taħt dan ir-regolament tkun miċħuda, l-applikant ikollu dritt għal rifużjoni ekwivalenti għal wieħed u tletinelf uħamesmitteuro (€ 31, 500.00). Il-ħlasijiet għandhom isiru fil-Fond għall-Promozzjoni u l-Protezzjoni tal-Ambjent 5. Ħruġ, ċaħda, sospensjoni jew terminazzjoni ta’ permess. (1) Id-Direttur jista’ joħroġ permess lill-operatur meta tiġi sottomessa applikazzjoni kompleta u korretta flimkien mal-miżata applikabbli taħt ir-regolament 4(4): Iżda, għall-għanijiet ta’ dawn ir-regolamenti, l-operatur waħdu għandu jkun responsabbli għall-aspetti kollha tal-istabbiliment tal-akkwakultura u għall-operazzjonijiet tal-akkwakultura u dan għandu jkun għal kull att jew omissjoni li jista’ jkun kommess jew omess minnu jew minn kull persuna oħra taħt id-direzzjoni tiegħu jew le: Iżda wkoll, ebda permess ma għandu jinħareġ jekk hemm raġunijiet tajbinu va lidi taħt dawn ir-regolamenti jew fil-liġi biex jinċaħad dak il-permess. Id-Direttur għandu jiġġustifika kull tiċħid ta’ permess. (2) Qabel ma jinħareġ permess id-Direttur irid jikkonsulta ma’ kwalunkwe awtori ta’ kompetenti relevanti li għanda interess dirett fil-permessi tal-operat tal-Akkwakultura. (3) Fit-teħid tad-deċiżjoni tiegħu, id-Direttur għandu jikkunsidra l-vijabilità finanzjarja tal-operazzjoni, l-impatt ambjentali tagħha, il-politika u l-istrateġija tal-Gvern għall-akkwkakultura u d-disponibilità ta’ sit adegwat għal konċessjoni li tista’ tingħata lill-applikant skont l-Att u dawn ir-regolamenti. (4) Mingħajr preġudizzju għall-artikoli 26 u 27 tal-Att, id-Direttur jista’ jippreskrivi dawk il-kundizzjonijiet li huwa jqis xierqa għall-ħruġ u l-validità ta’ permess maħruġ taħt dawn ir-regolamenti. (5) Id-dokument tal-permess għandu jinkludi dawk il-kundizzjonijiet meħtieġa mid-Direttur għall-validità tiegħu u għall-konformità miegħu. (6) Il-permess għandu jkun validu għal perijodu ta’ ħamsa u għoxrin sena u jista’ jiġi mġedded għal perijodi ulterjuri ta’ ħames snin jew għal termini itwal magħżula mid-Direttur skont id-diskrezzjoni tiegħu u wara li jkun ikkunsidra l-każ partikolari: Iżda l-kontinwazzjoni ta’ permess hija soġġetta għall-konformità tal-operatur mal-kundizzjonijiet kollha msemmija taħt is-subregolamenti): Sakemm ukoll Operatur, f’kull ħin, ikun f’pussess ta’ permessi validikif mitlub mill-Awtorità għall-Ambjent u r-Riżorsi, skont l-Att għall-Protezzjoni tal-Ambjent. (7) Mingħajr preġudizzju għal kull liġi oħra applikabbli, ebda tibdil fl-istabbiliment tal-akkwakultura u fl-operazzjonijiet tal-akkwakultura tiegħu ma jista’ jiġi magħmul ħlief bl-awtorizzazzjoni preċedenti tad-Direttur, li tkun mogħtija bil-miktub. (8) Mal-ħruġ ta’ permess, id-Direttur għandu jinkludi l-loku l-koordinati ġeografiċi rilevanti tal-istabbiliment tal-akkwakultura fir-Reġistru tal-Operazzjonijiet tal-Akkwakultura mwaqqaf taħt ir-regolament 6. (9) Il-ħruġ ta’ permess skont dawn ir-regolamenti ma għandux jeżenta lid-detentur tiegħu mill-obbligu li jikseb kull permess jew li ċenza oħra li tista’ tkun meħtieġa taħt kull liġi oħra. (10) Id-Direttur jista’, f’kull ħin, ibiddel il-kondizzjonijiet imniżżla fil-permess sabiex jindirizza kwalunkwe impatt mhux mixtieq li joħroġ mill-operazzjoni tal-istabbiliment tal-akkwakultura li ma kienx indirizzat b’mod adegwat permezz tal-proċess tal-ħruġ ta’ permessi. (11) Il-permess għal stabbilimenti tal-akkwakultura li jikkultivaw l-ispeċi Thunnusthynnus għandu jkun suġġett għal miżata annwali ta’ għaxar telefeuro (€ 10,000.00) pagabbli fil-Fond għall-Promozzjoni u l-Protezzjoni tal-Ambjent. Il-permess għal stabbilimenti tal-akkwakultura li jikkultivaw esklussivament organiżmi apparti Thunnusthynnus għandu jkun suġġett għal miżata annwali ta’ ħames telefeuro (€ 5, 000.00) pagabli fil-Fond għall-Promozzjoni u l-Protezzjoni tal-Ambjent. (12) Fil-kaz ta’ nuqqasta konformità ma’ kwalunkwe mill-kundizzjonijiet ta’ permess maħruġ taħt dan ir-regolament, id-Direttur għandu jinnotifika lill-operatur u jispeċifika perjodu ta’ żmien li matulu għandha tittieħed azzjoni korrettiva. (13) Id-Direttur jista’ jissospendi jew jittermina permess minħabba nuqqas ta’ ottemporanza mal-perjodu ta’ żmien stabbilit taħt ir-regolament 5(12). (14) Kull applikazzjoni kompluta għal permess, ladarba sottomessi, għandhom jiġu pproċessati fi żmien tnax-il xahar mis-sottomissjoni tal-applikazzjoni, sakemm ma ssirx talba għal aktar informazzjoni. 6. (1) Għandu jiġi mwaqqaf Reġistru tal-Operazzjonijiet tal-Akkwakultura, li jkun disponibbli elettronikament, taħt ir-responsabbiltà tad-Direttur. (2) Ir-reġistru għandu jidentifika l-postijiet tal-istabbilimenti tal-akkwakultura u għandu jinkludi l-kundizzjonijiet meħtieġa mid-Direttur għal kull permess partikolari taħt l-Att u, jew dawn ir-regolamenti. Ir-reġistru għandu jinkludi ukoll l-informazzjoni speċifikat sus segwentement: (a) dettalji tad-detentur tal-permess; (b) data ta’ skadenza tal-permess maħruġ, mingħajr preġudizzju għal tiġdid; (ċ) trasferimenti tal-permess; (d) bijomassa miżmuma; (e) speċi jew kategorija ta’ speċi li jistgħu jiġu kkultivati fis-sit; (f) bidliet biż-żmien fl-ispeċi jew kategorija ta’ speċikkultivat; (g) rikordji ta’ inċidenti li jinvolvu telf ta’ ħut jew ħsara lill-installazzjonijiet fuq kull sit; (h) kwalunkwe ċirkostanzi speċjali li għandhom jiġu inklużi skond id-diskrezzjoni tad-Direttur. (3) Ir-reġistru għandu jkun disponibbli għall-pubbliku. 7. Revoka tal-permess. Id-Direttur jista’ jirrevoka kull permess maħruġ taħt dawn ir-regolamenti jekk stabbiliment tal-akkwakultura jonqos milli jintuża għal operazzjonijiet tal-akkwakultura għal erba’ (4) snin konsekuttivi jew aktar. 8. Kodiċi ta’ Prattiċi Tajbin għal Akkwakultura Sostenibbli. (1) Il-Kodiċi ta’ Prattiċi Tajbin għal Akkwakultura Sostenibbli huwa dak elenkat fl-Iskeda ta’ dawn ir-regolamenti. (2) Minn żmien għal żmien, id-Direttur għandu jippubblika tibdiliet għall-Kodiċi ta’ Prattiċi Tajbin għal Akkwakultura Sostenibbli: Iżda jekk tali tibdiliet jinvolvu ħtiġijiet ġodda, id-Direttur għandu jindika kull perijodu tranżitorju applikabbli għal tali ħtiġijiet. (3) Il-Kodiċi ta’ Prattiċi Tajbin għal Akkwakultura Sostenibbli jista’, inter alia, jistabilixxi prinċipji għall-prattika tajba f’kull operazzjoni tal-akkwakultura u dan sabiex jipprovdi rassikurazzjoni li l-istabbilimenti tal-akkwakultura joperaw f’settur responsabbli ħafna. (4) L-operaturi tal-istabbilimenti tal-akkwakultura għandhom jikkonformaw mal-ħtiġijiet kollha miġjuba fil-Kodiċi ta’ Prattiċi Tajbin għal Akkwakultura Sostenibbli kif dan jista’ ikun pubblikat minn żmien għal żmien. 9. (1) Id-Direttur għandu jaħdem sabiex jinkludi fir-Reġistru tal-Operazzjonijiet tal-Akkwakultura l-istabbilimenti tal-akkwakultura kollha li kienu operattivi fiż-żmien li daħlu fis-seħħ dawn ir-regolamenti. (2) Qabel jinkludi stabbiliment tal-akkwakultura fir-Reġistru tal-Operazzjoni tal-Akkwakultura kif dispost fis-sub regolament (1), id-Direttur għandu jiżgura li r-rappreżentanti debitament kompetenti ta’ dawk l-istabbilimenti tal-akkwakultura jiffirmaw dikjarazzjoni li l-operazzjonijiet tal-akkwakultura tagħhom joperaw skont u se jikkonformaw ma’ dawn ir-regolamenti u mal-Att. (3) Mingħajr preġudizzju għal kull dispożizzjoni ta’ dawn ir-regolamenti, l-istabbilimenti tal-akkwakultura msemmija taħt is-subregolament (1) għandhom jkunu reġistrati wara l-pagament tal-miżata msemmija fir-regolament 5(11). (4) Sakemm jiġu soddisfatti l-ħtiġijiet kollha taħt dawn ir-regolamenti għas-soddisfazzjon tad-Direttur, id-Direttur għandu joħroġ permessi għall-istabbilimenti tal-akkwakultura msemmija taħt is-subregolament (1) u f’dawk il-permessi għandu jelenka l-kundizzjonijiet u l-miżuri tranżitorji kollha applikabbli għall-operatur: Iżda dawk il-permessi għandhom jinkludi l-miżuri mitiganti kollha li jkunu meħtieġa biex iħarsu kontra kull kontaminazzjoni ambjentali li tista’ tiġi mill-operazzjonijiet tal-akkwakultura. (5) L-istabbilimenti tal-akkwakultura kollha li operaw qabel jew joperaw waqt id-dħul fis-seħħ ta’ dawn ir-regolamenti għandhom ikunu reġistrati skont dawn ir-regolamenti fi żmien mija utmenin (180) jum mid-dħul fis-seħħ ta’ dawn ir-regolamenti: Iżda dawk l-istabbilimenti tal-akkwakultura li jonqsu milli jkunu reġistrati fiż-żmien imsemmi għandhom jitqiesu bħala applikanti ġodda għall-għanijiet tal-Att u dawn ir-regolamenti. (6) In-nuqqas fl-implimentazzjoni ta’ xi waħda mill-kundizzjonijiet elenkati fil-permess maħruġ skont dan ir-regolament, f’dak iż-żmien deċiż mid-Direttur, għandu jwassal ipsofacto għat-terminazzjoni tal-istess permess. 10. Speċijiet aljeni u li ma jinstabux lokalment. (1) Mingħajr preġudizzju għall-obbligi ta’ Awtoritajiet Kompetenti oħra dwar speċi aljeni u li ma jinstabux lokalment, id-Direttur huwa l-awtorità kompetenti għall-għanijiet tal-Artikolu 5 tar-Regolament tal-Kunsill (KE) Nru 708/2007 tal-11 ta' Ġunju 2007 dwar l-użu ta' speċi aljeni u li ma jinstabux lokalment fl-akkwakultura kif fis-seħħ minn żmien għal żmien. (2) F’każ ta’ applikazzjoni għal ċaqliq mhux ta’ rutina kif imfisser fl-Artikolu 9 tar-Regolament tal-Kunsill (KE) Nru 708/2007 tal-11 ta' Ġunju 2007 dwar l-użu ta' speċi aljeni u li ma jinstabux lokalment fl-akkwakultura, l-operatur għandu jkun responsabbli għat-twettiq tal-valutazzjoni tar-riskju ambjenta li fih imsemmi u għandu jġorr l-ispejjeż kollha applikabbli għalih. (3) Id-Direttur għandu jkun responsabbli biex jiżgura li l-obbligi kollha fir-Regolament tal-Kunsill (KE) Nru 708/2007 tal-11 ta' Ġunju 2007 dwar l-użu ta' speċi aljeni u li ma jinstabux lokalment fl-akkwakultura, kif fis-seħħ minn żmien għal żmien, ikunu adegwatament implimentati u rispettati. (4) Għall-finijiet tas-sub regolamenti (3), id-Direttur jista’ joħroġ struzzjonijiet li jobbligaw lill-operaturi: Iżda dawk l-istruzzjonijiet għandhom ikunu raġonevoli, proporzjonati u effettivi. 11. Reati u pieni. Kull persuna li tikser dawn ir-regolamenti tkun ħatja ta’ reat kontra l-Att. Skeda Kodiċi ta’ Prattiċi Tajbin għal Akkwakultura Sostenibbli Id-Dokument "ACode of Conduct for European Aquaculture " ippubblikat mill-Federazzjoni għall-Produtturi tal-Akkwakultura Ewropeju datat 2008 huwa hawnhekk addottat bħala il-Kodiċi ta’ Prattiċi Tajbin għal Akkwakultura Sostenibbli skont ir-Regolament 8(1).